TIPCO สั่ง “บิ๊กคลีนนิ่ง” หลังพบพนง.ติด “โควิด” ยันไม่กระทบภาคผลิต-ขนส่ง
TIPCO สั่ง “บิ๊กคลีนนิ่ง” หลังพบพนง.ติด “โควิด” ยันไม่กระทบภาคผลิต-ขนส่ง
16 เม.ย. 2564

บริษัท ทิปโก้ ฟูดส์ จำกัด (มหาชน) หรือ TIPCO เปิดเผยว่า บริษัทได้รับรายงานการติดเชื้อโควิด-19 ของพนักงานในสำนักงานใหญ่ เมื่อวันที่ 13 เม.ย. โดยขณะนี้พนักงานได้มีการกักตัวเพื่อจะเข้ารับการรักษาตามกระบวนการควบคุมโรค ซึ่งพนักงานดังกล่าวไม่ได้มีส่วนเกี่ยวข้องกับภาคการผลิตและการขนส่งสินค้าแต่อย่างใด และบริษัทได้แจ้งให้พนักงานและบุคคลอื่นได้สัมผัสใกล้ชิดเข้ารับการตรวจหาเชื้อไวรัสโควิด-19 และกักตัวเองเพื่อสังเกตอาการเป็นเวลา 14 วัน
นอกจากนี้ บริษัทยังได้ทำความสะอาด พ่นยาฆ่าเชื้อทุกพื้นที่ของสำนักงานใหญ่เมื่อวันที่ 14 เม.ย. รวมไปถึงการคัดกรองพนักงานทุกคนจาก Timeline และตรวจหาเชื้อด้วยชุด rapid test อย่างเร่งด่วนสำหรับพนักงานในโรงงานทุกแห่งและสำนักงานใหญ่ เพื่อที่จะประเมินความเสี่ยงก่อนอนุญาตกลับเข้าทำงานปกติ
ทั้งนี้ สถานการณ์การแพร่ระบาดของเชื้อ COVID-19 ระลอกใหม่ บริษัทฯได้ดำเนินการตามแผนการบริหารความต่อเนื่องทางธุรกิจ (Business Continuity Plan) และประกาศให้พนักงานปฏิบัติงานจากบ้าน(Work from Home)ซึ่งสถานการณืดังกล่าวไม่ส่งผลกตระทบต่อการดำเนินงานของบริษัทฯแต่อย่างใด บริษัทฯยังสามารถดำเนินธุรกิจและผลิตสินค้าได้อย่างต่อเนื่องและจะรักษามาตรฐานการผลิตขั้นสูงสุดต่อไป